LidanRubinov/Halacha-QA huggingface dataset:
שאלה: שינה כשהנעליים כנגד הראש: לכבוד הרב, גם במשפחתי מקפידים שלא לישון כשהנעליים מכוונות נגד הראש. בבירור מקור מנהג זה נתקלתי בדברי ה חסד לאברהם שכתב (מעין ז נהר כו): "והעולה בידינו שצריך כל בר ישראל, ליזהר ולהשמר בכל לילה בעת שכבו, להציל נפשו מכל מזיקין ורוחין בישין ולהרחיקן מעליו מסביבות מטתו, וישא קל וחומר משלמה המלך כנזכר, שהוצרך לתקן ולסדר מטתו בכל הנזכר כדי להנצל מפחד בלילות שלא יבוא לידי קרי, לכך צריך האדם לתקן ולסדר מטתו במקום הראוי, ושתהיה חלל שתחת המטה פנוי, ולהרחיק ממנה כל מיני טינוף וליכלוך, ולא יניח מראשותיו לא מנעלים ולא מכנסיים אע"ג שיהיו נקיים וחדשים, ולא שום ברזל". ובעקבותיו כתב אף החיד"א בספרו ציפורן שמיר בסוף סימן ו מעין דברים אלו. רציתי לשאול אם לאור האמור בכל זאת יש לחוש למנהג זה? ואם כן מה תוקפו? האם אני מחוייב בו מכח מנהג וכדומה? והאם צריך להקפיד בכל הפרטים המוזכרים בדברי החסד לאברהם או רק במה שנהגו במשפחתי? השאלה נשאלה בהמשך לשאלה "שינה מול נעליים או מראה"
תשובה: דברי החסד לאברהם הם עצה טובה שכדאי לשמוע לה אך איננה מחייבת וכמובן שיש להיזהר יותר במה שנהגו במשפחתך.
שאלה: ציצית תכלת: 1.האם לפי שיטת הרמב"ם מי שנוהג בשיטת הראב"ד לא מקיים מצוות תכלת או שלא מקיים בכלל מצוות ציצית? ומה לגבי רש"י. שנוהגים שני חוטי תכלת שלמים? 2.האם ניתן לפני שמתחילים ללכת עם תכלת להתנות שזה בלי נדר וככה להמשיך לדוגמא להשאיר את הטלית גדול עם חוטים לבנים בלבד ומדי פעם ללבוש גם טלית קטן עם חוטים לבנים בלבד?
תשובה: 1. מי שנוהג לפי הרמב"ם לא יוצא לפי הראב"ד? זוהי מצווה שלא נהגה כל הדורות והיות שאנו זוכים לחדש אותה בדור הזה, וגם האור שמח מוכיח מהירושלמי שצריך לנהוג כמו הרמב"ם - לכן כשמחדשים את המצווה הולכים כמוהו. 2. אם יש לך תכלת תלך רק עם תכלת. עדיף שתלך בלי ציצית מאשר שתלך עם חוטי לבן בזמנינו שאפשר לשים חוטי תכלת.
שאלה: ויתד תהיה לך: שאלוני חיילים שנמצאים במחנה התקפי בעזה, שמותר להם לעשות צרכים רק מחוץ למחנה, מה זה נקרא מחוץ למחנה? אין שם גדירות.
תשובה: מחוץ לשטח הלינה והפעילות הנוספת כמו אכילה,התכנסויות.
שאלה: מחיקת תמונה שצולמה ללא רשות: ראובן צילם בפלאפון שלו את שמעון בלי רשות שמעון. זו תמונה לא שלילית, אך יתכן שראובן ישתמש איתה, יראה לאחרים, ושמעון כן יתבייש. האם מותר לשמעון לקחת את מכשיר הפלאפון של ראובן בלי רשות, ולמחוק את זה?
תשובה: אם המצלם צילם חברו בניגוד לרצונו כדי לעצבן אותו, מותר לו לפעול באופן מידתי ולמחוק התמונה. אם צילם אותו בתום לב, אסור לקחת המכשיר על מנת למחוק התמונה, אלא אם כן יש חשש סביר שישתמש בתמונה לביישו. הרב מרדכי גרוס.
שאלה: עזרה לחבר שהסתבכה: יש לי חבר שראיתי עליו כבר תקופה ארוכה שהוא מחבב אותי, ולאחרונה הוא עבר צרה גדולה ומטלטלת, הייתי שם בשבילו כדי לתמוך ולעזור, והייתי מתקשר אליו מידי פעם לשאול מה שלומו וכדי לחזק את ליבו ולהראות לו שהוא לא לבד בסיפור הזה, ואיך הכל מתקדם. מה שקרה שנוצר לי איתו קשר רגשי קרוב מאוד, ואני מרגיש שזה לוקח לי את הלב ולפעמים אני לא עושה כלום מדברים שאני זקוק לעשות לפרנסתי, כדי לחשוב עליו כי יש בו דברים מיוחדים כי אנו גם מתאימים מאוד, ואני מתחיל לחשוב שזה גלש למקום לא רצוי ואולי זה כבר נהפך לעבירה או מחלת נפש, אני נשוי פלוס ילדים והקשר שלי עם אשתי הוא מצוין ללא בעיות בכלל, לעזוב אותו כעת שהוא עדיין זקוק לי או לרמוז לו על התרחקות מסוימת עלול להכאיב לו, וזה גם דבר שאני לא מעונין, השאלה היא מה המודד אם זה אהבת ריע ראויה ותמיכה בעת צרה, או קשר לא בריא, ואיך כדאי להימנע ממנו. לתשובת הרב אודה מאוד.
תשובה: נראה שיש בך מודעות גדולה. אם האהבה הזו מקלקלת את השורה כלומר היא ממלאת את עולם הרגש שלך או לחילופין מפריעה למחויבויות הבסיסיות שלך אז אין ברירה ואתה צריך להתרחק מהקשר.
שאלה: העלאת קברים: לכבוד הרב, הרב קוק זצ"ל אומר שאסור לצאת לחוץ לארץ כדי לבקר בקברי צדיקים. השאלה היא, האם צריך להעלות קברים לארץ ישראל, בבחינת חלל שבת אחת כדי שלא יחוללו שבתות הרבה (שיצאו פעם אחת מהארץ כדי שלא יצאו אנשים אחרים הרבה פעמים)? או, האם אפשר להסתמך פה על דעת התוספות שסוברים שמותר לצאת לכל מצווה (כמובן,יש גם פה שאלה,האם זוהי מצווה). והאם היו מקרים שבו העלו קברים לארץ? מדוע לא עושים משהו גדול בנושא? כמו העלאת קבר רבי נחמן מברסלב זצ"ל שיכולה למנוע הרבה יציאות מהארץ?
תשובה: בודאי שיש בזה מצוה גדולה וגם נחת רוח לנפטרים, וכבר העלו את הצדיקים הגדולים, החיד"א והרב מוהליבר זצ"ל ומה שנוגע לר' נחמן זצ"ל זה תלוי בחסידי ברסלב ולפי הידוע בינתים אינם מסכימים וחבל.
שאלה: מים חלוקין לעניין עליה להר הבית: האם אנו חוששין למים חלוקין שכתוב במפורש שזה זיבה אך הפוסקים כותבים שאין אנו בקיאין במה זה אומר בדיוק. השאלה נשאלה בהמשך לשאלה "דיני זב לעניין עליה להר הבית"
תשובה: בזמננו לא יודעים ולא חוששים.
שאלה: לקיחת אנטביוטיקה בצום יז בתמוז: לרב גילו אצלי חיידק בגרון והתחלתי לקחת אנטיובטיקה היום יום שני 2 פעמים. א. מה עושים לגבי צום יז בתמוז? הצום מחר ב. עד היום הרגשתי נורא כאב ראש נוראים וכאב גרון האם אני חייב בעצם הצום?
תשובה: ב"ה שלו-ם וברכה חכמנו קבלו עלינו לצום גם את הצומות הללו. והם קבלו רק על אנשים בריאים לכן מובא (אורח חיים תקנ, א) שעוברות ומניקות שמצטערות הרבה - אין להתענות. ומובא במשנה ברורה(שם, ד) בשם החיי אדם(קלג, ו) שכל שכן שלא קיבלו שחולה אפילו שאין לו סכנה יהיה חייב לצום. לכן ברור שיש לך לקחת את הכדורים עם קצת מים. וכן שיש לך על מי לסמוך לא לצום שהרי פטרו אותך, (אולם אם אתה רוצה אתה יכול לנסות לצום, כי הצום נקבע על פי רצון האדם). וגם כאשר לא צמים יש לאוכל רק דברים שהכרחיים ולא מותרות. רפואה שלמה בעזרת ה' ובתפילה שבמהרה יבנה המקדש הרב חגי בר גיורא
שאלה: שתילה במרפסת עם גג מקורות: האם מותר לשתול בערוגות במרפסת שמכוסה בגג שעשוי מקורות ברווחים של בערך חצי מ? או, אם זה לא מותר- אפשר לשים גג רציף מעל הערוגות, לשתול ולזרוע ואז להסיר את הגג כשהזרעים בערוגות נובטים? אחרי שהצמחים נשתלים, אנחנו לא מתכננים לעשות מלאכות בערוגות- חוץ מהשקיה מינימלית להשרדות הצמחים. אנחנו רוצים להימנע ממצב שבו אנו יוצרים ספיחין שנצטרך לעקור.
תשובה: וברכת ד' אם הערוגה איננה גדולה (כלי שנפחו פחות מ 330 ליטר) ויש מעליו גג פלסטיק, אפשר לשתול בעציץ זה. הסרת הגג לאחר מכן לדעת החזו"א אסורה ויש מתירים, ובייחוד אם הסרת הגג נועדה לא לצורך הצמחה אלא מחקר וכדו' אפשר להקל. בברכת התורה והארץ יהודה הלוי עמיחי מכון התורה והארץ כפר דרום אשקלון
שאלה: עונשו של אנס על פי התורה: לפי התורה בחורה שנאנסת- או ש עונשו של האנס להתחתן עם הנאנסת, או שהוא צריך לשלם פיצוי כספי. אני ממש לא מצליחה להבין את זה.
תשובה: לשואלת, שאלה טובה מאוד. ראשית, נקדים שהבחירה בין שתי הברירות איננה ביד האנס אלא ביד הנאנסת ומשפחתה (שמות פרק כב פסוק טז ודברים פרק כב פסוק כט  משנה, כתובות פ"ג משניות ד-ה  גמרא שם לט ע"ב  שולחן ערוך אבן העזר סימן קעז סעיף ג). מטרת הדין פשוטה מאוד: לא ענישת האנס היא העיקר, אלא שיקום הנאנסת. מנהגי הצניעות הקפדניים בעם ישראל הביאו לכך שאישה שאיננה בתולה הייתה "שווה פחות" ב"שוק" הנישואין, והתקיפה שעברה הייתה עלולה לא רק לפגוע עמוקות בגופה ובנפשה אלא גם להרוס לה את החיים מבחינת הסיכוי להינשא. לכן התורה נותנת בידיה את הברירה להינשא לאנס אם זה מה שהיא מעדיפה, ואם לא - לקבל פיצוי שיוכל לסייע לה להינשא. יש להניח שהאישה ומשפחתה היו בוחרים באפשרות זו רק אם התרשמו שמבחינת התוקף זו הייתה מעידה חד פעמית, שהוא אכן מתחרט וחוזר בתשובה, ושבמצב שנוצר זה מה שעדיף להם. ככל שזה יישמע מוזר, התפרסם גם מקרה כזה בימינו: אישה נתקפה וזה הרס לה את המשפחה, והתוקף, שחזר בתשובה בכלא, נשא אותה לאישה כדי לשקם את חייה (שו"ת 'עשה לך רב' חלק ג סימן לח). יש לציין עוד, שעונשו של האנס הכתוב בתורה הוא עונש מינימום. בית הדין רשאי, לפי שיקול דעתו ובהתאם למה שנראה בעיניו כצורך השעה, להפעיל כנגדו סנקציות רבות אחרות (מסכת קידושין יב ע"ב, ורמב"ם הלכות סנהדרין פרק כד הלכה ד-י).
שאלה: עבודת השם - מתוך הזדהות או מתוך קבלת עול: מה עדיף? שבן אדם יקיים הלכות ויאהב את השם כשהוא שלם ומבין וזה בא מתוכו, או כי ככה אומרים, וככה צריך לעשות? מראש.
תשובה: לשואלת, השאיפה לכתחילה צריכה להיות לעבוד את ה' מתוך הבנה והזדהות מלאה עם המצוות, אבל זה לא יכול להיות תנאי לקיומן. יש לקיים את התורה גם כשאיננו מבינים, ובהדרגה ללמוד ולהבין יותר ויותר. קיום המצוות מתוך הזדהות חשוב ביותר, לא רק מפני שהדבר מיקל עלינו לקיים את המצוות בפועל, אלא בראש ובראשונה מפני שבכך אנחנו מבטאים יותר נכון את מגמת התורה. הקב"ה לא רוצה אותנו כרובוטים מקיימי מצוות, אלא כאנשי קודש מלאי רוח, שקיום המצוות הוא הביטוי המעשי והחיצוני שלה. אדם ששומר על כל הלכות שבת, אבל לא מבין את מהותה, ואת היותה עדות למעשה בראשית וברית בין ה' לבינינו - קיום השבת שלו חסר מאוד. מצד שני, הבסיס של יראת שמיים הוא הכרה שאנחנו עבדי ה' העושים את מצוותיו גם אם לא הבנו אותן. כך נאמר לאברהם אבינו אחרי עקידת יצחק: "עתה ידעתי כי ירא אלוקים אתה". עד עכשיו אברהם עשה מעשים טובים מתוך הבנה והזדהות, וכעת הוא נתבע לניסיון העשירי והקשה מכולם - לעשות דבר שמנוגד בתכלית לאופיו הטוב, והוא מוכיח על יראת אלוקים שבו. ניתן להביא לתפיסה זו מקורות רבים, אך אסתפק במובאה אחת מדברי הרמב"ם, המדגישה את שני צדדי המטבע: החשיבות בהבנת כל מה שניתן להבין, וקיום גם מה שאיננו מבינים. אלו דבריו (סוף הלכות מעילה): "ראוי לאדם להתבונן במשפטי התורה הקדושה ולידע סוף ענינם כפי כחו  ודבר שלא ימצא לו טעם ולא ידע לו עלה - אל יהי קל בעיניו. קל וחמר למצוות שחקק לנו הקדוש ברוך הוא, שלא יבעט אדם בהן מפני שלא ידע טעמן. הרי נאמר בתורה: "ושמרתם את כל חקתי ואת כל משפטי, ועשיתם אתם" (ויקרא יט,לז  כ,כב), ואמרו חכמים: לתן שמירה ועשיה לחקים כמשפטים. וה'עשיה' ידועה, והיא שיעשה החקים  וה'שמירה' - שיזהר בהן, ולא ידמה שהן פחותין מן המשפטים. וה'משפטים' - הן המצוות שטעמן גלוי, וטובת עשיתן בעולם הזה ידועה, כגון אסור גזל ושפיכת דמים וכבוד אב ואם  וה'חקים' - הן המצוות שאין טעמן גלוי. אמרו חכמים: חקים שחקקתי לך ואין לך רשות להרהר בהן, ויצרו שלאדם נוקפו בהן, ואמות העולם משיבין עליהן, כגון אסור בשר חזיר, ובשר בחלב, ועגלה ערופה, ופרה אדמה, ושעיר המשתלח. וכמה היה דוד המלך מצטער מן המינים והגויים שהיו משיבין על החקים. וכל זמן שהיו רודפין אותו בתשובות השקר שעורכין לפי קצר דעת האדם, היה מוסיף דבקה בתורה, שנאמר: "טפלו עלי שקר זדים, אני בכל לב אצר פקודיך" (תהלים קיט,סט), ונאמר שם בענין: "כל מצותיך אמונה, שקר רדפוני, עזרני" (שם קיט,פו). וכל הקרבנות כלן - מכלל החקים הן. לפיכך אמרו חכמים שאף על עבודת הקרבנות העולם עומד, שבעשית החקים והמשפטים זוכין הישרים לחיי העולם הבא. והקדימה תורה צוויה על החקים, שנאמר: "ושמרתם את חקתי ואת משפטי אשר יעשה אתם האדם וחי בהם" (ויקרא יח,ה).
שאלה: מציאת אבידה בגינה ציבורית: מצאתי בגינה ציבורית גליל של שקיות אשפה, ככל הנראה אחד המנקים של החברה הקבלנית של העירייה שכח את זה שם. בדקתי מסביב לראות האם עדיין משהו נמצא שם אבל כבר כנראה הלך. שאלתי הם יש צורך להחזיר את זה ולמי. הרי העירייה שוכרת חברה קבלנית שתבצע עבורה את הנקיון בעיר, ולגבי החברה ניראה כייאוש מדעת כי אין להם מעקב על כל גליל של שקיות אשפה.
תשובה: תשובה: ככל הנראה החברה לוקחת בחשבון שיאבדו לה שקיות והיא מתיאשת מהם ולא מחפשת אחריהם על כן אין צורך להשיב את גליל השקיות. הרחבה: בסימן רס סעיף ו הובא הדין שאם לאדם יש עץ עם תמרים וידוע שהרוח מעיפה חלק מן התמרים ועתידים החיות לאוכלם אדם מוחל עליהם, ומותר לאדם אחר לקחתם גם קודם שהחיות אכלו. ועיין בהגהות רעק"א שם שיוצא שלפי המחבר עם יש גילוי דעת שהבעלים לא מוחל אסור לקחת מן הפירות, אך אם לא גילה דעתו אז מותר גם מה שבתוך הגדר אף על פי שמגן מן הבהמות והחיות! והסברא שאדם מוחל עליהם כיון שבגדול הם הולכים לאיבוד ולא נכנס לדייק אם יש גדר או לא אלא אם כן מגלה דעתו אחרת ואם כן הוא הדין אצלינו בדקיות אשפה סתם מתיאשים על כל מה שנאבד ולא נכנסים לדייק אם יש מחזיר. הרב ינון גרוסברג
שאלה: תענית ציבור עד זמן מנחה גדולה: האם הריני רשאי עקב כך שאני אדם צנום וחלש ביחס לאדם אחר לצום עד זמן מנחה גדולה, או שאין בכך טעם בכלל? אני גם עובד כרגיל באותו היום. שאלתי היא האם אני יכול לקבל על עצמי בצומות הקטנים לצום עד זמן מנחה גדולה, לאחר תפילה עם הציבור, האם זה יכול להיחשב כצום? אודה לתשובה בהקדם השאלה נשאלה בהמשך לשאלה "תענית - חצי יום"
תשובה: ב"ה שלו-ם וברכה חכמנו קבלו עלינו לצום גם את הצומות הללו. והם קבלו רק על אנשים בריאים לכן מובא (אורח חיים תקנ, א) שעוברות ומניקות שמצטערות הרבה - אין להתענות. ומובא במשנה ברורה(שם, ד) בשם החיי אדם(קלג, ו) שכל שכן שלא קיבלו שחולה אפילו שאין לו סכנה יהיה חייב לצום. היות ואתה בעזרת ה' לא נחשב לחולה יש לך לצום את כל הצום. ובתפילה שבמהרה יבנה המקדש הרב חגי בר גיורא
שאלה: תענית ציבור עם שתיית קפה בלבד: כבוד הרב שאלתי היא: האם צום ללא אוכל ושתייה עד אחרי זמן מנחה גדולה עם הציבור ולאחר מכן שתיית קפה בלבד עקב חולשה גדולה יכולה להיחשב כצום עם הציבור,או שלא? חשוב לי לציין שאני אדם צנום וחלש ביחס לכל אדם רגיל ונמצא בתת משקל,אני מאוד משתדל לצום את כל הצומות, אך היות ובצומות הקטנים אני עובד כרגיל, האם אני יכול להקל בצום ולעבור אותו עם שתיית קפה בלבד מאחרי זמן מנחה גדולה, לאחר תפילה עם הציבור?
תשובה: ב"ה שלו-ם וברכה חכמנו קבלו עלינו לצום גם את הצומות הללו. והם קבלו רק על אנשים בריאים לכן מובא (אורח חיים תקנ, א) שעוברות ומניקות שמצטערות הרבה - אין להתענות. ומובא במשנה ברורה(שם, ד) בשם החיי אדם(קלג, ו) שכל שכן שלא קיבלו שחולה אפילו שאין לו סכנה יהיה חייב לצום. היות ואתה בעזרת ה' לא נחשב לחולה יש לך לצום את כל הצום. ובתפילה שבמהרה יבנה המקדש הרב חגי בר גיורא
שאלה: לימוד משפטים: מה התורה וההלכה אומרת לגבי לימוד משפטים, האם מותר ללמוד משפטים חילונים באוניברסיטה וכו.?
תשובה: מותר ללמוד דברים כדי לדעת איך המדינה מתנהלת אבל לא לשפוט בחוקים האלה. הבעיה היא לדון בחוקים האלה בדינים שבין אדם לחבירו. יש חוקים שהם לא נגד התורה, חוקי בניה, תעבורה וכו'. אין בעיה להיות נוטריון או לעורך חוזים וכדו'. האם מותר להיות שופט?
שאלה: כלי פורצלן שהשתמשו בהם בספק טרף: כבוד הרב ציין, שכלי פורצלן הם ספק כלי חרס שבעצם אין אפשרות להכשירם. קיבלתי סט של צלחות מפורצלן, מחברה שאינה מקפידה על כשרות ומכניסה גם טריפה גמורה לביתה. הכלים לא היו בשימוש כמה חודשים. האם ניתן בכל זאת להכשיר כלים אלה ולהשתמש בהם? אם כן, כיצד? ו בשורות טובות לכל עם ישראל. השאלה נשאלה בהמשך לשאלה "הכשרת צלחות ישנות"
תשובה: יש להמתין ללא שימוש בכלים עד שיעברו יב חודשים מהשימוש האחרון ואז להגעיל כל כלי שלוש פעמים כמפורט בתשובה הקודמת.
שאלה: תיקון חצות מקוצר: הרב. האם יש דרך לומר תיקון חצות בצורה יותר קצרה? מה עיקר הדברים? האם יש דרך לומר סליחות (בנוסח הספרדים) בצורה קצרה יותר? מה עיקר הדברים?
תשובה: צריך לומר על נהרות בבל לצער על חורבן המקדש, מזמור לאסף על הריגת הצדיקים וזכור ד' על גלות ישראל. בתיקון לאה משכיל לבני קרח על הציפיה לגאלה ומזמור לדוד בבא אליו נתן הנביא על התשובה. עיקר הסליחות הוא הוידוי, שלוש עשרה מידות, אם אפס רובע הקן (העקדה) ועננו.
שאלה: ימי בין המצרים: נדרתי נדר שאם אוושע אעשה סעודת הודיה. בחסדי ה העצומים נושעתי ממש כפי שביקשתי. האם ניתן לעשות את הסעודה בשלושת השבועות או שעדיף לחכות עד לאחר תשעה באב? שיהפוך לנו מיגון לשמחה. לכבוד הרב, הילה
תשובה: סעודת הודיה בלי מוזיקה מותר עד ראש חודש. אבל אפשר גם לדחות
שאלה: מעשר לאגודת אפרת: האם מקיימים מצוות מעשר לכתחילה כשתורמים לאגודת אפרת?
תשובה: כן
שאלה: צירוף אדם שאינו צם למניין הצמים: האם אדם יכול להשלים לשישה מתפללים שצמים בשחרית ביז בתמוז כאשר בזמן התפילה עצמה הוא צם, אך במשך היום עליו ליטול תרופות המחייבות אותו לאכול?
תשובה: ב"ה שלו-ם וברכה שתית כדור עם קצת מים (פחות מרבע כוס) לא מפסיקה את הצום אבל אם אוכל יותר מ30 גרם בבת אחת מפסיק את הצום. השולחן ערוך(אורח חיים תקסו, ג) מצריך עשרה צמים בשביל אמירת ענינו בפני עצמה ע"י השליח ציבור. אבל בשערי תשובה מקל בצומות שקבעו ח כאשר יש שבעה צמים. הרב חגי בר גיורא
שאלה: קריאת הפטרה בברכות - כאשר ספר תורה פסול: לרב, האם מותר לקרוא הפטרה עם ברכות כאשר קראו בספר תורה פסול או נפסל במהלך הקריאה.
תשובה: תשובה: כשאין ספר תורה כשר יקראו הפטרה ללא הברכות. וכן הדין אם נפסל הספר באמצע קריאה.אך אם נפסל בקריאת המפטיר יקראו הפטרה בברכותיה. מקורות: רמ"א רפד, א בשם תשובת הרמב"ן, מ"ב ג. ביה"ל ד"ה אבל. כה"ח קמג,יא. רפד,י. דרך התורה לרב אליהו זצ"ל.
שאלה: עשיית עירוב בשטחי כינוס - בואכה עזה: האם עשיית עירוב בשטחי כינוס,הוא תקין?
תשובה: כאשר מדובר בשטחי כינוס ולא נמצא תשתיות של קביעות כגון :מטבח, בית הכנסת, ועוד יש לעשות עירוב על פי סדרי העדיפויות הבאים: 1. תיקון שני צדדים בחוטי לבוד. 2. עמודי עירוב כל עשר אמות (4.8 מטר) 3. לערב פחות מ35 מטר מרובע בנפרד. 4. בהעדר האפשרויות הנ"ל יעמיד צורת הפתח רגילה. (ולסמוך על תירוץ ראשון בתוספות עירובין יא,א) מקורות : הלכה כסדרה בצה"ל חלק ד.עמ' 138,.146-149 ובהערות שם.
שאלה: גזירת ציפורניים לנשים באבלות: האם לאישה מותר לגזור ציפורנים בתוך 30 ימי אבלות?
תשובה: אסור לגזור ציפורניים 30 יום למעט המקרים הבאים: 1.לפני טבילה במקווה. 2.גזירה בשינוי ביד או בשיניים:
שאלה: שידוכים-אזור מגורים: בתי בת ה-20 גרה ולומדת בצפת. נשארו לה עוד שנתיים. בחורי ישיבות נרתעים מלהיפגש עמה, בגלל הריחוק מהמרכז, מהישיבה שלהם. לאחר שהבנו זאת אנחנו כבר לא מציינים שהיא מעוניינת לגור בצפת. כיצד צריכים להציג אותה? ישיבת ההסדר בצפת הוא בעל אופי שונה מההסדרים המקובלים. מעבר לזה קימת הישיבה של הרב עזרא שיינברג. אשמח לתשובה,
תשובה: : נראה לנו שיש הרבה בני ישיבות שהיו שמחים להיות מחוברים לצפת. אין טעם להעלים מקום מגורים. בכל אופן כשמבררים לא חייבים לספר הכל. מה ששואלים חייבים לענות ביושר. אבל אין חובה מראש לספר הכל.
שאלה: להרוס את השמלה: אחותי מתחתנת והיא הצטלמה לסדרת צילומים לפני החתונה של טרנד חדש בינלאומי שנקרא trash the dress או במילים אחרות להרוס את השמלה, זהו אופנה חדשה שרצה אצל הרבה זוגות שמתחתנים כיום בכדי להיות יצירתיים בצילומים ולצלם תמונות לפני החתונה אחרות ולא רגילות. הם קנו שמלה פשוטה שנראית כשמלת כלה ושאפשר להרוס אותה והצטלמו כשהם הורסים את השמלה בצבע וחול ועוד. האם יש איסור הלכתי מובהק שאוסר להצטלם ואף להקרין את התמונות בחתונה או שזה רק עניין אישי של כל כלה איך שהיא מרגישה עם זה מבחינה אישיותית. אשמח לתגובה מהירה - היא מתחתנת בעוד כחודש.
תשובה: אין להקרין תמונות כלה כי זה לא צנוע ויכול לגרום להרהורים רעים, וכל העניין שציינת הינו המצאת אנשים חסרי ערכים המחפשים איך למשוך תשומת לב ע"י עשיית דברים מוזרים וראוי להתרחק מזה אם היא תשמע לך.
שאלה: מעשר עבור עזרה בבית להורים.: אני נשוי וגר בנפרד מהורי. הורי אינם עובדים, אבי מתפרנס מביטוח לאומי, והמצב הכלכלי בבית הורי סביר מינוס. אימי הגיעה למצב שקשה לה לסדר ולתחזק את הבית בכוחות עצמה, ולכן חשבנו, הבנים במשפחה, לממן לה עוזרת בית בעזרה פעם בשבוע בעבודות הבית. שאלתי היא, האם ניתן לממן זאת מכספי מעשר? ( להורים שלי יהיה קשה מאד לממן זאת בכוחות עצמם. )
תשובה: מעיקר הדין חיוב העזרה להורים הוא על חשבונם ולפי"ז יכול הבן לסיע להם ע"ח כספי צדקה אולם לא מכובד לפרנס הורים על חשבון צדקה כשהבן יכול לפרנסם על חשבונו ורק אם אין לבן יכולת הוא יכול להשתמש בכספי צדקה
שאלה: חציצת תחבושת או פלסטר: הרב כתב שניתן להקל בתחבושת ופלסטר לעניין חציצה, כי אנו טובלים טבילה לא דאו - האם ניתן להקל גם במקרה של טבילה דאורייתא, כגון לפני עליה להר הבית? השאלה נשאלה בהמשך לשאלה "חציצה לגברים במקווה"
תשובה: לטבילה מחויבת מן התורה אין להקל לטבול עם פלסטר.
שאלה: קניית שעון מחו"ל בשלושת השבועות : ישנה הזדמנות לקנות שעון יד במחיר מבצע בחוץ לארץ. אינני יודע אם המבצע הזה יתקיים לאורך זמן, סביר להניח שהוא לא. בכל מקרה שליחת השעון מחו"ל יכול להיעשות לאחר שלושת השבועות, כך שיגיע לאחר ט באב. האם ניתן לקנות שעון כזה בתנאים הנ"ל? האם ניתן לשלוח אותו ארצה כך שיגיע בשלושת השבועות, אך לא לענוד אותו עד לאחר ט באב? מראש. השאלה נשאלה בהמשך לשאלה "קנייה בבין המצרים"
תשובה: אפשר. מאחר וזוהי הזדמנות שקיימת עכשיו ואולי אם תחכה תפסיד כסף. בנוסף, אם השעון יגיע לאחר תשעה באב אזי אין בעיה מאחר וברכת שהחיינו תהיה לאחר תשעה באב. אם עלולה להיות עם זה בעיה, ניתן לשלוח שיגיע לפני תשעה באב ולהמתין מלענוד עד לאחר תשעה באב.
שאלה: אכלתי בי"ז בתמוז: אני אחרי בת מצווה, שכחתי שצום ואכלתי בבוקר י"ז בתמוז. כשנזכרתי שצום הפסקתי לאכול. מה לעשות?
תשובה: ב"ה שלו-ם וברכה את צריכה לצום את שארית היום(אורח חיים תקסח, א). הרב חגי בר-גיורא
שאלה: צום י"ז בתמוז וחוסר ברזל: בבדיקות האחרונות שעשיתי רמת הברזל שלי הייתה 48.00 כשבסקלת הערכים זה נע בין 50-170, היות ואני סובלת מחוסר ברזל אני אמורה ליטול כדור אחד ליום. האם אני צריכה לצום בי"ז בתמוז, למרות שרמת הברזל בגוף היא נמוכה ומה לגבי הצומות האחרים.
תשובה: ב"ה שלו-ם וברכה אפשר לקחת את הכדור ולהמשיך לצום. הרב חגי בר-גיורא
שאלה: שבוע שחל בו תשעה באב.: הרב, אם תשעה באב חל ביום שלישי, ביום רביעי מותר כבר לעשות את כל המלאכות שאסור לעשות אותן ב"בשבוע שחל בו תשעה באב"? או שמדובר באיסור על כל השבוע ללא קשר ליום בו יחול תשעה באב.
תשובה: אכילת בשר ושתית יין - למנהג הספרדים אסור במשך על יום י' באב. למנהג האשכנזים - אסור רק עד חצות היום של י' באב (12:45 בצהרים) איסור כיבוס ולבישת בגדים מכובסים, תספורת, רחיצה בחמים חמים, שמיעת מוזיקה - לדעת הרב עובדיה אין איסור ביום י' באב. לדעת הרב אליהו וכן מנהג האשכנזים - לאסור ביום י' באב. בשעת הדחק ניתן להקל. (מקורות: שולחן ערוך סי תקנ"ח ובמשנה ברורה שם) יום טוב
שאלה: איך הרגו את בלעם?: בפרשת השבוע הבעל"ט (מטות) מבואר שבמלחמת ישראל עם מדין, הרגו את חמשת מדין ואת בלעם בן בעור, כמו שנאמר "ואת מלכי מדין הרגו על חלליהם את אוי ואת רקם ואת צור ואת חור ואת רבע חמשת מלכי מדין ואת בלעם בן בעור הרגו בחרב" (ל"א, ח ). וצריך ביאור, שהרי לקראת סוף פרשת בלק נאמר "ויקם בלעם וילך וישב למקומו וגם בלק הלך לדרכו" (כ"ד, כ"ה). ומבואר שבלעם בכלל חזר לביתו ולא נשאר יחד עם בלק במדין, וא"כ איך הרגו את בלעם במלחמת מדין?
תשובה: רש"י על הפסוק מבאר את שאלתך, וכותב: "בלעם הלך שם ליטול שכר עשרים וארבעה אלף שהפיל מישראל בעצתו, ויצא ממדין לקראת ישראל ומשיאן עצה רעה. אמר להם אם כשהייתם ששים רבוא לא יכולתם להם, ועכשיו בי"ב אלף אתם באים להלחם. נתנו לו שכרו משלם ולא קפחוהו" כלומר - נתנו לו את השכר המגיע לו והרגו אותו. כלומר, בנוגע לשאלתך - בלעם בדיוק חזר למדין כדי ליטול מהם את השכר על כך שבגלל העצה שלו נהרגו מישראל עשרים וארבע אלף איש, וממילא ישראל פגשו אותו במדין והרגו אותו. בברכת התורה, WWW.Yeshiva.org.il
שאלה: שינה בבית אבל: הרב, סבתא של חבר שלי נפטרה, (חבר חילוני, ולכן הוא פנה אלי.) והוא שאל אותי אם יש בעיה שהוא יישן בבית שלה (איפה שאביו אימו יושבים שבעה) יש בעיה כלשהי בשינה בבית אבל?
תשובה: אין כול בעיה בכך
שאלה: מסעדה במוצאי י"ז בתמוז: הרב, תכננו כמה מדריכים בסניף ללכת למסעדה בסוף צום י"ז בתמוז, זה אומר לצאת למסעדה ב7- עוד לפני סיום הצום. האם זה מותר? ובכללי, מותר ללכת למסעדה בשלושת השבועות?
תשובה: ב"ה שלו-ם וברכה מותר וצריך לאכול. האיסור הוא על ריקודים ומוזיקה בכלי זמר. הרב חגי בר-גיורא
שאלה: לא מרגיש מחובר לעם ישראל: הרב! אני נער דתי בן 19, לצערי הרב אינני מרגיש מחובר לעם ולארץ,לא כ"כ מעניין אותי מה עבר על העם שלי לפני כמה דורות. אני מתגייס בעוד כחצי שנה, ואני מרגיש ויודע שיהיה לי קשה מאוד לשמור על מוטיבציה לשרת בצבא במהלך 3 שנים בלי ההרגשה של השייכות והחיבור לעם ולארץ. מה עלי לעשות בשביל שאוכל להתחבר?
תשובה: חשבתי רבות כיצד להשיב על שאלתך. אחרי מחשבה בחרתי שלא להרצות הרצאות ארוכות אלא לשאול אותך כמה שאלות, ומתוך תשובותיך אודותן אשמח מאוד להמשיך. כמו כן, אם תרצה להיפגש וללבן את הדברים בעל פה - בשמחה. השאלות (לא מדובר במבחן.) א. כתבת 'לצערי הרב אינני מרגיש מחובר לעם ולארץ'   האם תוכל להרחיב מדוע הדבר מצער אותך? ב. מה היית עונה לאדם שהיה שואל אותך שאלה דומה, אך לא ביחס לעם אלא ביחס למשפחה שלו, כלומר שאינו מרגיש מחובר למשפחה שלו ולא כ"כ מעניין אותו מי ההורים שלו? (למען הסר ספק, איני שואל שאלה זו בציניות או בביקורת, אלא בשיא הרצינות). ג. נניח שאתה מקבל הצעה לקבל פטור משירות, ולעבור עם משפחתך לארץ אחרת ולעם אחר   האם היית מקבל אותה, עם 'יד על הלב'? ד. אני מניח ששמעת בעבר דברים על עניינו של עם ישראל, אלא שדברים אלו לא 'מדברים' אליך. האם תוכל לכתוב בקיצור מה אתה יודע על עם ישראל? סליחה שאני מקצר   כאמור, חשבתי שכך הדרך הטובה ביותר שבה נוכל לפתח וללבן את העניין. בנתיים, אני מציע לך לגשת לספריה התורנית הקרובה, ולבחור ספר שאתה חושב שיקדם אותך בנושא. בהצלחה רבה ולהתראות, יעקב.
שאלה: הלכה ומשפחה: הרב. יש לי רב מובהק- ראש הישיבה שלי, שעל פי פסקיו ודרכו אני הולך. אשתי בהתחלה קיבלה את פסקיו, אך בעקבות מקרה שהרב שלי פגע בעקיפין ב בית שלנו (בעקבות זה שהעברתי את פסקיו לאשתי לא נכון), וכן הרגשתה של אשתי שהרב לא מבין את הצד שלה בכלל, קשה לאשתי עכשיו ללכת ע"פ פסקיו ודרכו. (קיום ההלכה חשוב לאשתי, הבעיה היא הרב הספציפי שלי והיא מסכימה לקבל רב אחר). עקב כך רציתי לשאול- האם אעפ"כ אשתי צריכה ללכת בעניני הלכה ומנהג לפי הרב שאני הולך בדרכו? ואם לא, מה הרב מציע?
תשובה: היות וראש הישיבה שלך הוא המרא דאתרא, האשה צריכה ללכת כפי עדת בעלה. אבל אם זה מנהגים שנוהגים רק לה לעצמה, היא יכולה להקל או להחמיר בעצמה. דברים שקשורים בבית היא צריכה ללכת כפי בעלה.
שאלה: הליכה לבית כנסת בזמן מלחמה: מותר ללכת לבית כנסת באשקלון שמרחקו הוא כ7 דקות הליכה מהבית ויש חשש שתהיה אזעקה באמצע הדרך? או שעדיף להתפלל בבית מצד ונשמרתם לנפשותיכם מאוד? ובשורות טובות
תשובה: אם לא יוצאים מן הבית לשום מטרה שהיא - גם בית הכנסת בכלל. אך אם יוצאים לקניות, לעבודה, ולמטרות שונות - מדוע יגרע בית הכנסת מכל מטרה אחרת? אדרבה, לבית הכנסת זהו צורך מצווה. כמובן שמדובר שבבית הכנסת או צמוד לו יש מרחב מוגן. ה' ישמורך מכל רע.
שאלה: ברכת שהכל לאחר ברכת המזון : בירכתי על מים ושתיתי מעט. נטלתי ידיים בירכתי ואכלתי לחם. ברכתי ברכת המזון. האם אני יכולה להמשיך לשתות או עלי לברך שוב על המים? האם אני יכולה לשתות תוך כדי ארוחה (לחם) למרות שברכתי על המים והתחלתי לשתות לפני נטילת ידיים?
תשובה: תחילה נאמר כיצד יש לנהוג לכתחילה בענין זה, ולאחר מכן נתייחס למקרה עליו שאלת. (ע"פ שולחן ערוך אורח חיים סי' קע"ד סע' ו' משנה ברורה וביאור הלכה) א. מי שרוצה לאכול ארוחה עם לחם - לא יאכל או ישתה לפני כן, אלא יטול ידים ויאכל לחם ואח"כ יאכל וישתה כפי רצונו. ב. אם הארוחה מתעכבת ובינתיים האדם רעב ורוצה לאכול או לשתות דבר מה - הצד המובחר הוא לברך ולאכול את מה שחפץ, לברך לאחר אכילתו ברכה אחרונה, לצאת הפסקה כ-חצי שעה ושוב לשבת לארוחה על הלחם. ג. אם אדם צמא מאד וכלל לא רוצה לאכול עד שישתה - ניתן לברך ולשתות לפני הארוחה ולא צריך לברך ברכה אחרונה על שתיה זו. (ברכת המזון תפטור שתיה זו) מי שהתחיל לאכול או לשתות ומיד התחיל בארוחה על הלחם: א. לכתחילה יש לברך על המים לפני תחילת הארוחה (אם שתה מהם שיעור רביעית). ילקוט יוסף (סי קע"ד סע ו'): אין לברך ברכה אחרונה לפני הסעודה, ומ"מ הרוצה לברך ברכה אחרונה, אין למחות בידו שיש לו על מי שיסמוך. ב. אם שכח לברך והתחיל בארוחה, ובארוחה ישתה מים, לא יברך על המים כעת (באמצע הארוחה) ברכה אחרונה - ברכת המזון שבסוף הארוחה תפטור גם את המים. ג. אם שכח לברך והתחיל בארוחה, ובארוחה לא ישתה מים - לאחר ברכת המזון שבסוף הארוחה יברך ברכה אחרונה על המים. (וכן כתב בכף החיים סי' קע"ד ס"ק מ"ז) לגבי המקרה בשאלה א. אם שתית מים (או שאר משקים) בארוחה ברכת המזון פטרה את השתיה שלפני הארוחה וצריך לברך שוב לפני השתיה שלאחר הארוחה. אם לא שתית מים (או שאר משקים) בארוחה לא צריך לברך שוב לפני השתיה שלאחר הארוחה. ב. ניתן להמשיך ולשתות מים תוך כדי הארוחה. יום טוב